Diari Oficial de la Generalitat Valenciana


Sumari del DOGV 6380, del 20-10-2010 (2010/11508)

RESOLUCIÓ de 14 d'octubre de 2010, del secretari autonòmic d'Ocupació, director general del Servef, per la qual s'amplia el termini per a la formalització dels contractes dels agents d'ocupació i desenvolupament local, establit en l'Ordre de 30 de desembre de 2001, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6380

Data del DOGV
:   20-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11568


Data del document
:   14-10-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'octubre de 2010, del secretari autonòmic d'Ocupació, director general del Servef, per la qual s'amplia el termini per a la formalització dels contractes dels agents d'ocupació i desenvolupament local, establit en l'Ordre de 30 de desembre de 2001, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2010. [2010/11965]  
El 5 de febrer de 2010 es va publicar, en el Diari Oficial de la Comunitat Valenciana número 6200, l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local per a l'exercici 2010.   
L'article 21 de la citada ordre, selecció i contractació dels agents d'ocupació i desenvolupament local, en el seu apartat 3, establix que els contractes podran subscriure's a partir de la data de la resolució de concessió de la subvenció i fins al 15 de setembre de 2010.  
Per l'Acord de 26 de juliol de 2010, del secretari autonòmic d'Ocupació, director general del Servef, publicat en el Diari Oficial de la Comunitat Valenciana número 6323, de 2 d'agost de 2010, es va ampliar el termini per a la subscripció dels contractes d'agents d'ocupació i desenvolupament local fins al dia 3 de novembre de 2010.  
No obstant això, tenint en compte les dificultats tècniques i organitzatives per a la subscripció dels contractes en la data prevista i a fi de rendibilitzar al màxim l'execució del programa d'ocupació en l'entorn local, es considera oportú ampliar el termini en què podran formalitzar les entitats beneficiàries de la subvenció els contractes amb els agents d'ocupació i desenvolupament local que hagen sigut seleccionats a l'empara de la convocatòria anteriorment indicada.   
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, disposa la possibilitat d'ampliar els terminis establits per a efectuar tràmits o realitzar actuacions dins del procediment, salvant precepte en contrari i si les circumstàncies ho aconsellen i amb això no es perjudiquen drets de tercer, així com allò disposat en la disposició final de l'Ordre de 30 de desembre de 2009, resolc:  
Ampliar el termini establit en l'apartat 3, de l'article 21 de l'Ordre de 30 de desembre de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenvolupament Local en l'exercici 2010, per a la subscripció dels agents d'ocupació i desenvolupament local, fins al 16 de novembre de 2010.  
La present resolució esgota la via administrativa i contra esta es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, d'acord amb allò establit en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de la interposició de qualsevol altre recurs que considere convenient.   
València, 14 d'octubre 2010.- El secretari autonòmic d'Ocupació i director general del Servef: Luis Lobón Martín.